“Vaqf” fondi Qurbon hayitining ikki kunida 1,5 tonna goʻsht tarqatdi

“Vaqf” xayriya jamoat fondi Qurbon hayitining birinchi kuni 1 tonna, ikkinchi kuni 500 kilogramm goʻsht tarqatdi. Bu haqda “Daryo”ga fond matbuot xizmati maʻlum qildi.

Qurbonlik goʻshtlari diniy taʻlim muassasalari, yordamga muhtoj nogironlar, yolgʻiz keksalar, boquvchisini yoʻqotgan fuqarolar, kam taʻminlangan oilalarga berildi.
Har bir oilaga oʻrta miqdorda 3-4 kilogramm atrofida goʻsht tarqatildi.
Fond qurbonlik goʻshtlarini tarqatishda koʻmakdosh boʻlgan barcha koʻngillilarga minnatdorlik bildirdi.